เดือนที่แล้วเป็นประจำเดือนวันที่28หมดวันที่6แล้วมีอะไรกันวันที่9เผลอเสร็จข้างในแต่กินยาคุมฉุกเฉินภายใน1ชั่วโมงแล้วอีก5-6วันมีเลือดไหลอยากถามว่าเป็นเมนส์หรือผลข้างเคียงครับแล้วจะท้องไหม
สวัสดีค่ะ การใช้ยาคุมกำเนิดแบบฉุกเฉินซึ่งเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ ให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนหากได้กินภายใน 72 ชั่วโมง กินครบตามข้างฉลากกำหนด โอกาสตั้งครรภ์มีได้น้อยค่ะ การมีเลือดไหลตามมาหลังจากนั้นถ้าไม่ตรงตามรอบเดือนก็น่าจะเป็นผลข้างเคียงยาได้มากกว่าให้สังเกตรอบเดือนหลังจากนี้ และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาเกิน 35 วันจากรอบก่อนไป ควรไปยืนยันผลที่รพ.และหาสาเหตุต่อไป